24/04/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.24333. Solicitude de concesión de augas públicas presentada pola Casa Grande de Xanceda, S. A. T., no concello de Mesía

AUGAS DE GALICIA SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.24333 Lucia Ramona Hermosilla Nygard, DNI XXXXXXXXX, en representación da Casa Grande de Xanceda, S. A. T., con CIF F15934912, solicita de Augas de Galicia un aproveitamento de augas públicas coas seguintes características: As características do aproveitamento son: SOLICITANTE: Casa Grande de Xanceda, S. A. T. CAUDAL: 0,40 litros/segundo DESTINO: taller de iogur, gandería e dependencias (340 UGN) e 3 vivendas (6 habitantes equivalentes) ORIXE: dous mananciais, lugar das Estivadas. Parcela SIXPAC: 15.48.0.0.14.41 e un pozo de barrena no lugar do Couto. Parcela SIXPAC: 15.48.0.0.14.43. PARROQUIA: Xanceda (San Salvador). CONCELLO: Mesía (A Coruña). O aproveitamento capta as augas subterráneas de dous mananciais preparados con grava e máis un pozo de barrena mediante obras que se atopan situadas na parroquia de Xanceda, no concello de Mesía, con destino ao taller artesán de iogur, á gandería e ao consumo humano de tres vivendas; actividades sitas a unha distancia máxima duns 900 m da orixe do recurso e en terreos comprendidos entre a estrada AC-524 e o leito fluvial rego de Xanceda. A captación dos mananciais (manancial 1 da afora e manancial 2 da casa) consiste en dous tubos de PE soterrados que recollen as augas mediante a disposición na zona de cabeceira de tubos plásticos con rañuras D=63 mm, e se unifica cada manancial no seu tubo que traslada a auga ata un depósito de almacenamento de fibra de vidro (DFV) na parcela SIXPAC 15.48.0.14.47, sito a unhas distancias de 230 m e 130 m respectivos, seguindo un trazado aproximado do regato que nace nos anteriores mananciais. O azimut das canalizacións ten magnitudes medias de 174 gon (M1) e 183 gon (M2). As tubaxes cruzan baixo a pista que comunica a estrada AC 524 coa estrada Xanceda-As Travesas. A instalación do pozo de barrena dispón dunha bomba de 3,5 CV sita no lugar onde se aproveita a sobrante do pozo. A bomba impulsa a auga cara a unha condución de plástico que sigue o traxecto do tubo que desauga as sobrantes do manancial e que ten un trazado de dirección media duns 112 gon. A tubaxe cruza baixo a estrada AC-254 e baleira a agua no DFV despois de percorrer uns 80 m baixo o subsolo das parcelas Couto, a estrada AC-254 e a parcela do DFV. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, contados a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mesía ou nas oficinas deste servizo, situadas na rúa Tomiño, 16 baixo, en Santiago de Compostela, onde estará exposto o expediente. Dende o DFV mediante saídas de tubos plásticos soterrados en dirección a diversas dependencias a auga distribúese no interior da propia parcela (15.48.0.14.47) onde se sitúa o depósito: taller de iogur, bebedoiros do gando, vivendas da explotación, e muxidoiras. Santiago de Compostela, 8 de abril de 2015. O xefe do Servizo Territorial Ángel Gómez Rey